laion/Wikipedia-Exotic huggingface dataset:
תחבורה ימית

תחבורה ימית (באנגלית: Maritime transport) היא נסיעה בכלי שיט באוקיינוסים, בימים, בנהרות, באגמים ובנתיבי מים פנימיים. ענף תחבורה זה הוא אחד משלושת סוגי התחבורה הנפוצים ביותר בעולם לשימוש האדם לתובלה ולתנועה ממקום אחד לשני. עדויות ראשונות לתחבורה ימית מגיעות עוד מהתקופה הפרהיסטורית. יורדי ים ידועים בעולם העתיק היו הפיניקים שהיו מפליגים בסירות משוטים על פני הים התיכון. הוויקינגים בנו סירות מפרש וניצלו את אנרגיית הרוח לשם התקדמות, וכך הגיעו עד אמריקה הצפונית בחיפוש אחר מקומות חדשים להתיישבות ולמציאת משאבים. בוונציה עד עצם היום הזה לא ניתן לנוע ממקום למקום ללא שיט, בדרך כלל באמצעות גונדולה. גם באזורים מרוחקים היה השיט חלק בלתי נפרד מאורח החיים, הפולינזים היו משייטים מאי לאי ברחבי הארכיפלגים של האוקיינוס השקט, האינואיטים היו נעים באמצעות קיאק שהכינו מעורות ועצמות של בעלי חיים והאינדיאנים היו בונים להם קאנו מגזעי עצים גדולים. עידן התגליות התרחש לאחר מסעות התגלית הימיים הגדולים שערכו ואסקו דה גאמה, ברתולומיאו דיאז, כריסטופר קולומבוס ופרדיננד מגלן בשם ספרד ופורטוגל. כשנודע על שטחי היבשה החדשים החל השיט להתפתח באופן מואץ ומספינות נהר החל מייצר האדם אוניות שיוכלו להבקיע דרכם בין גלי האוקיינוסים. כדי לחצות נהרות החלו בונים מעבורות במקום לבנות גשרים בכל מקום ומקום. לא חלף זמן רב ועימותים בין מדינות החלו להתקיים גם על פני הים, בקרבות ימיים. אחרי כן החלה להתפתח משנה סדורה של לוחמה ימית. לאורך ההיסטוריה, עמים ומדינות הקימו להן צי במטרה לבסס את שליטתם באזורים מרוחקים. מדינות מקימות ציים של אוניות כדי לסחור עם אומות אחרות. כל ארץ השוכנת לחופי ים מקימה לה חיל ים שיגן על חופיה מפני פלישת אויב המתקיף מדרך הים. גם כיום התובלה הימית היא הדרך הזולה והיעילה ביותר, ולעיתים קרובות גם היחידה, להובלת מטענים מסוגים שונים ממקום אחד למשנהו. כאחד מאמצעי התחבורה הקדומים, מוזכר השיט ביהדות בדינים ובסיפורים שונים כך, מתייחסת ההלכה לאיסור ההפלגה בשבת האוסר על יהודים לצאת לים בימי רביעי, חמישי ושישי להפלגה אשר תימשך בשבת. התייחסויות נוספות בספרות היהודית נוגע להלכות העוסקות ביציאה מתחום שבת ומעירוב בזמן השיט. וכן סיפורים רבים על חכמים ואחרים שיצאו לשיט. שיט מפרשיות הרב אליעזר מלמד, הפלגה בספינה לטיול שיימשך ביום השבת בפניני הלכה משנה שבת טז ח ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
פרי קינג

פרי פיירסטון קינג (באנגלית: Perry Firestone King; נולד ב-30 באפריל 1948) הוא שחקן קולנוע וטלוויזיה אמריקאי. קינג נולד באליאנס, אוהיו. אביו היה רופא. סבו מצד אמו היה מקסוול פרקינס, עורך ידוע של בית ההוצאה לאור "צ'ארלס סקריבנר ובניו". דרך פרקינס, קינג הוא הנין של הסנאטור האמריקני ויליאם אברטס והנכד של רוג'ר שרמן, אחד החותמים על הכרזת עצמאות האמריקאית. קינג קיבל תואר בדרמה מאוניברסיטת ייל, ותואר מבית הספר ג'וליארד. קינג ערך את הופעת הבכורה שלו בקולנוע, בגיל 23 בסרט "Slaughterhouse-Five" מ-1972. בשנת 1975, הוא גילם את האמונד מקסוול בסרט הבלאקספלויטיישן "מנדיגו". מאז שנות ה-70 הוא הופיע בעשרות סרטים עלילתיים, סדרות טלוויזיה וסרטי טלוויזיה. הוא נבחן לתפקיד האן סולו ("מלחמת הכוכבים"), אבל את התפקיד קיבל בסופו של דבר האריסון פורד. עם זאת, הוא גילם את הדמות בתוכניות הרדיו של מלחמת הכוכבים ובשני המשכיו. בשנת 1984, קינג היה מועמד לפרס גלובוס הזהב על תפקידו בסרט הטלוויזיה "The Hasty Heart". באותה שנה, הוא לוהק לתפקיד של קודי אלן בסדרה "Riptide" (אנ'). ב-1993 שיחק בעיבוד הטלוויזיה לרומן "זר במראה", שביים סידני שלדון. בשנת 1995, הוא גילם את התפקיד של היילי ארמסטרונג בסדרה "מלרוז פלייס". הוא הופיע גם בתור ריצ'רד ויליאמס בסדרת הטלוויזיה "Titans" של NBC עם יסמין בלית' בשנת 2000 וכנשיא ארצות הברית במותחן "היום שאחרי מחר" משנת 2004. קינג הופיע בתפקידי אורח בסדרות טלוויזיה רבות בהן, "ספין סיטי", "ויל וגרייס", "איב" ו"פשע מן העבר". קינג היה נשוי וגרוש פעמיים. לקינג יש שתי בנות ונכדה אחת. הוא רוכב אופנוע נלהב. בדצמבר 2008, איגוד רוכבי האופנועים האמריקאי (AMA) מינה את קינג למועצת המנהלים שלו. מדיה וקבצים בנושא פרי קינג בוויקישיתוף אתר האינטרנט הרשמי של פרי קינג פרי קינג, במסד הנתונים הקולנועיים IMDb (באנגלית) פרי קינג, באתר AllMovie (באנגלית) פרי קינג, במסד הנתונים הקולנועיים KinoPoisk (ברוסית) פרי קינג, באתר Discogs (באנגלית) Perry King Official website biography (אורכב 05.03.2002 בארכיון Wayback Machine) Sklar, Ronald. "Perry King: A Different Story". נבדק ב-2008-01-02. "Perry King". TVGuide.com. TV Guide. נבדק ב-30 במרץ 2020. {{cite web}}: (עזרה) Actor Perry King Appointed To Replace Dal Smilie On AMA Board Of Directors. Road Racing World. December 1, 2008
The Clarity Tour

The Clarity Tour הוא סיבוב ההופעות השני של הזמרת-יוצרת הגרמנייה קים פטרס, שנועד לעזור בקידום אלבום הבכורה שלה, Clarity ‏(2019). סיבוב ההופעות הוכרז על ידי פטרס באמצעות חשבונות המדיה החברתית שלה ב-4 בספטמבר 2019. הוא התחיל ב-21 באוקטובר 2019 בוונקובר, קנדה והסתיים ב-11 בפברואר 2020 בלונדון, הממלכה המאוחדת. סיבוב ההופעות הוכרז ב-4 בספטמבר 2019, לאחר סיומו של סיבוב הבכורה של פטרס, "Broken Tour", באותו היום. בהתחלה הוא היה אמור לכלול 23 הופעות באמריקה הצפונית בין 21 באוקטובר ל-8 בדצמבר 2019 ולהתחיל בוונקובר, קנדה ולהסתיים בסן דייגו, ארצות הברית. בשל התאריכים המקוריים שעשו סולד אאוט, הופעות נוספות צורפו לסיבוב. ב-14 באוקטובר 2019, שבוע לפני תחילת סיבוב ההופעות, הוכרז על לג אירופאי. הוא היה אמור לכלול 13 הופעות נוספות בין 24 בינואר ל-11 בפברואר 2020 ולהתחיל באמסטרדם, הולנד ולהסתיים בלונדון, הממלכה המאוחדת, עם זאת, ההופעה בגלאזגו ב-5 בפברואר 2020 בוטלה מאוחר יותר עקב מחלה. רשימת השירים הזו מייצגת את הלג האירופי בסיבוב ההופעות ואת ההופעה ב-24 בינואר 2020. מדיה וקבצים בנושא The Clarity Tour בוויקישיתוף "KIM PETRAS's Instagram photo: "I got clarity n I'm so so excited to bring it to u this fall 🖤 #THECLARITYTOUR tix are on sale this Friday 10am local n you can sign up for…"" "Kim Petras (Ausverkauft)" Kim Petras Announces "The Clarity Tour" | Consequence of Sound, web.archive.org, ‏2019-12-05 12 Pop, Rock and Jazz Concerts to Check Out in N.Y.C. This Weekend - The New York Times, web.archive.org, ‏2019-12-07 5 Boston concerts that are selling out | Boston.com, web.archive.org, ‏2020-02-28 "KIM PETRAS on Instagram: "didn't forget about europe 🖤 #THECLARITYTOUR is coming!! tix are on sale friday 9am local sign up for early access to tickets at…"", ghostarchive.org Kim Petras To Bring The Clarity Tour To UK In February - Stereoboard, web.archive.org, ‏2020-02-25 Kim Petras Cancels Glasgow Show On Doctor's Orders - Stereoboard, web.archive.org, ‏2020-02-25 Kim Petras Concert Setlist at Melkweg The Max, Amsterdam on January 24, 2020 | setlist.fm, web.archive.org, ‏2022-05-22
הכי גאים שיש

האם התכוונתם ל... הכי גאים שיש (סדרת טלוויזיה, 2000) – סדרת טלוויזיה אמריקאית שנוצרה בשנת 2000 עבור שואוטיים הכי גאים שיש (סדרת טלוויזיה, 2022) – סדרת טלוויזיה אמריקאית שנוצרה בשנת 2022 עבור Peacock ראו גם קוויר בעיר – סדרת טלוויזיה בריטית שנוצרה בשנת 1999 עבור ערוץ 4
המטרופולין של קנזס סיטי

המטרופולין של קנזס סיטי (Kansas City Metropolitan Area), היא מטרופולין השוכנת במערב התיכון בארצות הברית – במפגש הנהרות קנזס ומיזורי, ובגבול המדינות קנזס ומיזורי. במטרופולין אוכלוסייה של 2,035,334 תושבים (בשנת 2010), והוא ה-29 בגודלו בארצות הברית, השני בגודלו במיזורי (אחרי סנט לואיס), והגדול ביותר בקנזס (לפני ויצ'יטה). שטחו 20,596 קמ"ר, והוא כולל תשעה מחוזות במיזורי ושישה מחוזות בקנזס. לפי מפקד 2010, נמצאים במטרופולין 2,009,342 איש, וההערכה עבור 2014, היא שבמטרופולין נמצאים 2,071,133 איש. קנזס סיטי שבמיזורי היא העיר הגדולה והמרכזית במטרופולין. שטחה 823 קמ"ר, ויש בה 459,787 תושבים. במטרופולין קרוב למאה ערים נוספות. בשמונה עשרה מהן בין 10,000 ל-100,000 תושבים, ובארבע ערים (נוסף על קנזס סיטי שבמיזורי) יש יותר מ-100,000 תושבים: אוברלנד פארק שבקנזס (191,278 תושבים ב-2017) קנזס סיטי שבקנזס (151,709 תושבים ב-2016) אוליית'ה שבקנזס (137,472 תושבים ב-2017) אינדיפנדנס שבמיזורי (117,306 תושבים ב-2017) מדיה וקבצים בנושא המטרופולין של קנזס סיטי בוויקישיתוף מדריך למטרופולין של קנזס סיטי. מידע על המטרופולין באתר MARC - ארגון הרשויות המקומיות והמחוזיות במטרופולין. הערכת 2014 לפי מפקד 2010 נכון למפקד אוכלוסין ב-2010 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
תקנון היהודים

האם התכוונתם ל... תקנון היהודים ברומניה – חוקים להגדרת היהודים ברומניה 1940–1944 תקנון היהודים בצרפת – חוק מעמד היהודים שנחקק על ידי ממשל וישי ב-3 באוקטובר 1940
C2H6O

עבור הנוסחה הכימית C2H6O (מסה מולרית: 46.07 גרם/מול) האם התכוונתם ל... דימתיל אתר (DME) אתנול
C4H10

עבור הנוסחה הכימית C4H10 (מסה מולרית: 58.12 גרם/מול) האם התכוונתם ל... בוטאן איזובוטאן – הידוע גם כמתילפרופאן או 2-מתילפרופאן
עולם משוגע

עולם משוגע הוא סינגל של הראפר הישראלי טונה, בהשתתפות הראפר הישראלי נצ'י נצ', שיצא לאור ב־23 ביולי 2016, כסינגל השישי מתוך אלבום הבכורה של טונה, "גם זה יעבור", על ידי חברת התקליטים עננה. נכון לינואר 2023, השיר צבר למעלה מ-8 מיליון השמעות ברשת הזרמת המדיה ספוטיפיי. זהו השיר המואזן ביותר של הראפרים בפלטפורמה. השיר נכתב והולחן על ידי טונה, נצ'י נצ' וניר דנן והופק על ידי דנן ויקיר בן טוב, בדומה לשאר שירי האלבום. השיר עוסק בפרידה של הדובר מבת זוגו. הפתיח של השיר לקוח משירו של נצ'י נצ' משנת 2013, "מוזיקה טובה", מתוך האלבום "בור ועם הארץ". שיר זה הופק על ידי טונה וניר דנן. יוסי חרסונסקי העניק ביקורת חיובית לשיר, תיאר אותו כ"חיבור מוצלח בין ניב ג'מייקני לראפ ושירה בעברית הנישאת על מלודיה מוצלחת" וטען כי הוא "נשמע כמו חלק ממחזמר". אתר פרוגי כלל את השיר ברשימת "חמשת השירים הטובים ביותר של טונה", בטענה כי "ניתן למצוא בפנים מספר עקיצות ומשפטים שנונים שמעלים בנו חיוך". השיר, באתר ספוטיפיי יוסי חרסונסקי, עולם משוגע, באתר "יוסמיוסיק", 24 ביולי 2016 נועה בדש, טופ 5: חמשת השירים הטובים ביותר של טונה, באתר פרוגי, ‏1 באפריל 2017
Hooded Menace

Hooded Menace (בעברית: "איום חובש ברדס", תעתיק: "הודד מנאייס") היא להקת דת'-דום מטאל פינית. הלהקה הוקמה ביואנסו, פינלנד ב-2007 על ידי הגיטריסט לאסה פייקו. הלהקה מנגנת דת'-דום. היא משלבת את הגראולינג וההתפרצויות הקשוחות של הדת' מטאל יחד עם האיטיות והמלנכוליה של הדום מטאל. הליריקה של הלהקה מתמקדת בסיפורי אימה ובאבדון מוחלט, כאשר תכנים רבים מושפעים ושואבים השראה מסרטי אימה שונים, Tombs of the Blind Dead(אנ') מהבולטים ביניהם. הלהקה הושפעה ממגוון להקות דום מטאל, דת' מטאל ודת'-דום שונות, כמו Asphyx, Autopsy, Paradise Lost, Cathedral, Candlemass ו-Winter. לאסה פייקו - גיטרה (2007-הווה), שירה (2010-207, 2016-2011), גיטרה בס (2010, 2012-2011, 2018-הווה) פקה קוסקלו - תופים (2010-209, 2017-2011, 2018-הווה) הרי קווקנן - שירה (2016-הווה) רוברט "תליין קרימסון" - גיטרה בס (2009-2007) אנטון "הגיבן" - תופים (2009-2007) ג'ורי שרה-אהו - גיטרה בס (2010-2009), תופים (2011-2011) אנטי סלמינן - גיטרה בס (2011-2010) אולה קרקלה - שירה (2011-2010) מרקוס מקונן - גיטרה בס (2016-2012) אנטי פוטנן - גיטרה בס (2018-2017) אוטסו אוקונן - תופים (2018-2017) איימו הוננן - גיטרה (קצב) (2023-2012) מדיה וקבצים בנושא Hooded Menace בוויקישיתוף אתר האינטרנט הרשמי של Hooded Menace (באנגלית) Hooded Menace, ברשת החברתית פייסבוק Hooded Menace, ברשת החברתית אקס (טוויטר) Hooded Menace, באתר ספוטיפיי Hooded Menace, באתר Last.fm (באנגלית) Hooded Menace, באתר MusicBrainz (באנגלית) Hooded Menace, להקה באתר Encyclopedia Metallum (באנגלית) Hooded Menace, באתר דיזר Hooded Menace, באתר Discogs (באנגלית) Hooded Menace, באתר Songkick (באנגלית) Hooded Menace, באתר בנדקמפ Hooded Menace (news, biography, albums, line-up, tour dates) | Official Season of Mist band, Season of Mist (באנגלית אמריקאית)
פריטי דדלי (היאבקות מקצועית)

פריטי דדלי (בתרגום חופשי לעברית: קטלניים למדי) הם צמד מתאבקים, המורכב מהמתאבקים אלטון פרינס (נולד ב-21 במאי 1997) וקיט וילסון (נולד ב-4 באוגוסט 1994). השניים מופיעים בארגון ההיאבקות האמריקאי, ה-WWE, בתוכנית סמאקדאון. האולי וסטוקר הופיעו לראשונה יחדיו ב-2 בפברואר 2019, כשגברו על ג'סטין קייס וג'סטין וינסיבל במסגרת אירוע חי של Hustle Wrestling. במהלך השהות שלהם בארגון ההיאבקות IPW:UK, הם זכו פעמיים באליפות הזוגות של הארגון, פעם אחת תחת השם "פריטי בסטרדס" ופעם אחת כ"קולקטיב" לצד המתאבק ג'יימס קאסל (תחת חוק פריבירד, שאיפשר לכל אחד מהשלושה לכהן כאלוף זוגות בכל זמן נתון). לואיס האולי וסאם סטוקר הופיעו באופן לא רציף במסגרת התוכניות השבועיות של NXT UK בשנת 2019 לפני שערכו את קרב הבכורה שלהם ב-WWE בהפסד לויילד בור ופריימט. השניים הפכו לטוענים לכתר לאליפות הזוגות של NXT UK ב-28 בינואר 2021 לאחר שרשמו ניצחון על מארק אנדרוז ופלאש מורגן ובסטר, אוליבר קרטר ואשטון סמית', וההאנט (ויילד בור ופריימט) בקרב זוגות מרובע. האולי וסטוקר ניצחו את הצמד Gallus (מארק קופי וולפגנג) וכתוצאה מכך זכו באליפות הזוגות של NXT UK ב-25 בפברואר 2021 בפרק של התוכנית NXT UK. הם הגנו בהצלחה על חגורות האליפות ב-1 באפריל נגד אמיר ג'ורדן וקני ויליאמס לאחר שוויליאמס בגד בג'ורדן. מכאן והלאה, השניים רשמו מספר הגנות מוצלחות על התואר נגד צמדים כמו ג'ק סטארז וניית'ן פרייזר, נציגי קבוצת Subculture (מארק אנדרוז ופלאש מורגן) ומאסטש מאונטיין (טרנט סבן וטיילר בייט). תקופת כהונתם כאלופים הגיעה לקיצה לאחר 287 ימים, כשב-9 בדצמבר, הם הפסידו את חגורות האליפות למאסטש מאונטיין בקרב החוזר ביניהם. ב-5 באפריל בפרק של התוכנית NXT 2.0, פריטי דדלי, שעתה הוצגו בשמות במה חדשים אלטון פרינס וקיט וילסון חשפו את זהותם כאלו שתקפו את האחים קריד לאחר שהאחרונים ניצחו את אימפריום (פביאן אייכנר ומרסל ברטל), תקיפה שבישרה על הגעתם של השניים למותג NXT. שבוע לאחר מכן, הם ניצחו את האחים קריד בקרב גונטלט אשר כלל בנוסף את לגאדו דל פנטסמה (ראול מנדוזה וחואקין ויילד), ג'וש בריגס וברוקס ג'נסן, וגרייסון וולר וסאנגה כדי לזכות באליפות הזוגות הפנויה של NXT. זכייה זו הפכה אותם לצמד הראשון אשר זוכה באליפות בבכורה שלהם ב-NXT ולצמד השני שזוכה באליפות הזוגות של NXT ובאליפות הזוגות של NXT UK. לעומת זאת, הם הפסידו את חגורות האליפות לאחר 53 ימים לאחים קריד ב-4 ביוני באירוע NXT In Your House, שנערך ב-4 ביוני. ב-19 ביולי, פריטי דדלי כשלו בניסיונם לזכות באליפות הזוגות של NXT UK לאחר שהפסידו לבריגס וג'נסן. באירוע Worlds Collide, שנערך ב-4 בספטמבר, הצמד גבר על האחים קריד, Gallus, ובריגס וג'נסן בקרב הדחות זוגות מרובע אשר איחד את אליפות הזוגות של NXT ואת אליפות הזוגות של NXT UK. הישגים בארגון ההיאבקות International Pro Wrestling: United Kingdom – IPW:UK אליפות הזוגות של IPW:UK (פעמיים) - עם ג'יימס קאסל הישגים בארגון ההיאבקות World Wrestling Entertainment – WWE אליפות הזוגות של NXT (פעמיים) אליפות הזוגות של NXT UK (פעמיים, אחרונים)
ואצלב טאליך

ואצלב טאליך (בצ'כית: Václav Talich‏; 28 במאי 1883 – 16 במרץ 1961) היה מנצח וכנר צ'כי. טאליך נולד בקְרֶמְזִיר, אוסטרו-הונגריה (כיום קרומז'יז' ברפובליקה הצ'כית), ולמד בקונסרבטוריון של פראג. היה, בין השאר, תלמידו של אוטאקאר שווצ'יק. לתקופה קצרה היה כנר ראשי של הפילהרמונית של ברלין. משנת 1919 עד 1931 ושוב מ-1933 עד 1941 שימש כמנצח ראשי של התזמורת הפילהרמונית הצ'כית. הוא רומם את התזמורת לדרגה בינלאומית מכובדת ויצא איתה למסעות קונצרטים בעולם. בשנת 1935 התמנה למנהל אופרה ראשי של התיאטרון הלאומי הצ'כי. את משרתו זו נאלץ לעזוב כשהגרמנים סגרו את התיאטרון בשנות מלחמת העולם השנייה. טאליך חזר אל משרתו לאחר תום המלחמה, פוטר לאחר חילוקי דעות עם הממשלה, חזר אל עמדתו הקודמת זמן קצר לאחר מכן ושוב פוטר אחרי שהמפלגה הקומוניסטית השתלטה על המדינה. בהמשך היה למנצחה של התזמורת הפילהרמונית הסלובקית שאך זה קמה בברטיסלאבה; הקומוניסטים אפשרו לו לפחות להקליט בשמו הוא, שלא כמו במקרה של רפאל קובליק, שתקליטיו הוכנסו לא פעם לאריזה חדשה, שעליה התנוססו המילים "ללא מנצח". טאליך עסק רבות בהוראה, ובין תלמידיו היה צ'ארלס מקקראס. הוא מת בברון. טאליך נודע בעיקר בפרשנויותיו למלחינים צ'כים כמו אנטונין דבוז'אק, בדז'יך סמטנה ויוזף סוק. כמו כן עשה רבות להכנסת האופרות של לאוש יאנאצ'ק לרפרטואר הסטנדרטי. מדיה וקבצים בנושא ואצלב טאליך בוויקישיתוף ואצלב טאליך, במסד הנתונים הקולנועיים IMDb (באנגלית) ואצלב טאליך, באתר ספוטיפיי ואצלב טאליך, באתר AllMusic (באנגלית) ואצלב טאליך, באתר MusicBrainz (באנגלית) ואצלב טאליך, באתר Discogs (באנגלית) קורות חיים מפורטים, תמונות וצילומי תקליטים (בצרפתית) הקלטות של טאליך בחברת סופראפון
On My Way (אלבום)

On My Way (בעברית: "בדרכי") הוא אלבום האוסף הראשון והיחידי של זמרת הרוק הישראלית תמר אייזנמן. את האלבום הוציאה לאור חברת התקליטים NMC. הוא כולל מספר שירים מהאלבומים 5feet4,‏ Gymnasium ו-Time for Creation. On My Way, דיזר
קולקטיביזם אוליגרכי להלכה ולמעשה

קולקטיביזם אוליגרכי להלכה ולמעשה הוא ספר בדיוני המתואר ברומן הדיסטופי 1984 שנכתב על ידי הסופר ג'ורג' אורוול. הרומן מתאר את הספר "הקולקטיביזם האוליגרכי להלכה ולמעשה" שנכתב כביכול על ידי אחת הדמויות ששמה עמנואל גולדשטיין. הרומן מתרחש במדינת אוקיאניה (אנ') שבה השלטון הקיים טוטליטרי ומדכא. המדינה מטילה חוקים על האוכלוסייה האוסרים על מחשבות מסוימות. הפרת חוקים אלה מכונה "פשעי מחשבה". המונח קולקטיביזם אוליגרכי מתייחס לסוצאנג (סוציאליזם אנגלי), האידאולוגיה השלטת של אוקיאניה, ולאידאולוגיות של נאו-בולשביזם באירואסיה ופולחן המוות (מחיקת העצמי) באיסטאסיה. וינסטון קורא שני קטעים ארוכים הספר הקובעים כיצד שלוש מדינות העל הטוטליטריות - איסטאסיה, אירואסיה, אוקיאניה - נולדו לאחר מלחמה עולמית, ובכך חיבר את העבר להווה שלו, שנת 1984. הספר מסביר את הפילוסופיה הפוליטית הבסיסית של הטוטליטריות שנבעה מהנטיות הפוליטיות האוטוריטריות שבאו לידי ביטוי במאה העשרים. העובדה ששלוש האידאולוגיות, המנוגדות לכאורה, זהות מבחינה תפקודית היא הגילוי המרכזי של הספר. עמנואל גולדשטיין מתואר ברומן 1984 כאויב העיקרי של מפלגת השלטון במדינת אוקיאניה. מפלגת השלטון מציגה את גולדשטיין כחבר לשעבר ב'מפלגה הפנימית', שפרש, ירד למחתרת, וכעת פועל נגד השלטון. המפלגה הפנימית היא גוף בתוך מפלגת השלטון, אשר תפקידו למפקח על יתר האוכלוסייה ולדכא אותה. מפלגה השלטון טוענת שגולדשטיין פועל במטרה להדיח את שליט המדינה ולהפיל את הממשלה. שליט המדינה נקרא האח הגדול, שהוא שליטה של המדינה. ערך מורחב – וינסטון סמית' גיבור הרומן 1984 ששמו וינסטון סמית' מנהל יומן שבו הוא מתוודה בפשעי מחשבה. הוא גם מתאר ביומן את שנאתו למפלגה ולמנהיגה ששם כינויו הוא 'האח הגדול'. סמית' עובד למחייתו עבור מפלגת השלטון במשרד האמת. וינסטון ניגש לאובריין, חבר במפלגה הפנימית (קבוצת האנשים במפלגה שתפקידו לדכא ולפקח על האוכלוסייה) מתוך מחשבה שהוא חלק מ'האחים'. היא מחתרת קונספירטיבית הפועלת נגד המפלגה. בתחילה, אובריאן מופיע ככזה, במיוחד מכיוון כאשר הוא נותן לווינסטון עותק של הספר, שהחזקתו היא פשע באוקיאניה. בשיחה, אובריאן מציין לווינסטון שהספר חושף את האופי האמיתי והטוטליטרי של החברה הדיסטופית שהמפלגה הקימה באוקיאניה, ושחברות מלאה ב'אחים' מחייבת קריאת הספר. באופן תאורטי, הקולקטיביזם האוליגרכי מזכיר את תאוריית הקולקטיביזם הביורוקרטי שהוצגו על ידי כמה טרוצקיסטים בסוף שנות ה-30 כתיאור של ברית המועצות תחת סטלין. האויב העיקרי של העם באוקיאניה, עמנואל גולדשטיין, מעוצב על פי ליאון טרוצקי, חבר לשעבר במעגל הפנימי של המפלגה הבולשביקית, אשר עליו הכריז סטלין כאויב של אנשי ברית המועצות, המדינה הסוציאליסטית שטרוצקי עזר לה. טרוצקי ביקר מהגלות את המערכת החברתית של ברית המועצות. ב־1954 כתב איזאק דויטשר שהוא סובר כי ספרו של גולדשטיין הוא פרפרזה לספרו של טרוצקי, "המהפכה שנבגדה". 1984 (ספר) Slater, Ian (2003). Orwell. Montreal: McGill-Queen's University Press. p. 243. ISBN 0-7735-2622-6. Nineteen Eighty-Four (1949) in the omnibus George Orwell (1980) Book Club Associates, pp. 847–849. Orwell, George Nineteen Eighty-Four (1949) in the omnibus George Orwell (1980) Book Club Associates, pp. 746–747 Peter Julicher (2015). "Enemies of the People" Under the Soviets: A History of Repression and its Consequences. McFarland. p. 72. ISBN 978-1-4766-1855-5. Deutscher, Isaac (2003). The Prophet Outcast: Trotsky, 1929–1940 (reprint ed.). New York City: Verso. p. 261. ISBN 1-85984-451-0.
הרמטכ"לים (פסקול)

"הרמטכ"לים" הוא פסקול סדרת הטלוויזיה הנושאת את אותו השם. זהו הפסקול הראשון והיחיד של זמרת הרוק תמר אייזנמן. הוא פורסם בהוצאת חברת התקליטים NMC בשנת 2017. כשהתראיינה לעיתון "מעריב" סיפרה: ”האמת היא שמאז שעברתי לארצות הברית, יש מעט ירידה בהשמעות, אבל זה בסדר גמור, כי הנה, הפסקול שיצרתי ל'הרמטכ"לים' הצליח”. דודי פטימר, מהפסקול של "הרמטכ"לים" ועד הקריירה בניו יורק: תמר אייזנמן מסתערת, מעריב, 30 במאי 2018
Rain & Dirt

Rain & Dirt הוא אלבום האולפן החמישי של זמרת הרוק הישראלית תמר אייזנמן. את האלבום הוציאה לאור ב-12 בינואר 2022 חברת התקליטים NMC, כחמש שנים לאחר פרסום הפסקול "הרמטכ"לים". כל רצועותיו נכתבו, הולחנו והופקו על ידי אייזנמן. Rain & Dirt - ספוטיפיי
4 שירים חדשים להנאתכם

"4 שירים חדשים להנאתכם" הוא המיני-אלבום הראשון של הצמד המוזיקלי הישראלי אילן ואילנית. הוא פורסם בהוצאת חברת התקליטים גרמופון קולומביה בקטלוג EPOC 40018 כאריך-נגן בגודל 7 אינץ'. כולל ארבע רצועות, שנכתבו על ידי גלעד בן שך, דליה הלר ושרה שובל. על עיבוד האלבום אחראי דוד קריבושי. אילן ואילנית – אילן ואילנית (4 שירים חדשים להנאתכם) (1967) באתר סטריאו ומונו
הילרוד

הילרוד (בדנית: Hillerød, נהגה: הֽילֶרֶד') היא עיירה דנית בת 40 אלף תושבים, הנמצאת כ-30 קילומטר מקופנהגן והיא בירת מחוז הוודסטאדן. רוב בתי העיירה בנויים קומה אחת או שתיים. המבנה הגבוה ביותר הוא מרכז הקניות העירוני שגובהו ארבע קומות (מ-2019 נבנים בניני מגורים עד עשר קומות). העיירה ידועה בעיקר בזכות טירת פרֶדְ'רֶקְסְבּוׁר שנבנתה לידה בראשית המאה ה-17 בידי המלך כריסטיאן הרביעי. לפני הטירה ישנו אגם גדול ותעלת מים מקיפה אותה. כל אלה נמצאים בתוך פארק גדול של מדשאות וחורשות עצים. התושבים נעים לרוב באופניים או באוטובוסים בתוך העיירה. מרביתם עובדים בקופנהגן, ואליה ובחזרה הם משתמשים ברכבת. במכוניות הפרטיות משתמשים בדרך כלל בסופי שבוע. מדיה וקבצים בנושא הילרוד בוויקישיתוף הילרוד, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של דנמרק ובנושא יישובים באירופה. אתם מוזמנים לתרום לוויקיפדיה ולהרחיב אותו.
בראנץ' (פירושונים)

האם התכוונתם ל... בראנץ' – ארוחה הנאכלת בשעות הבוקר המאוחרות ג'ון בראנץ' – פוליטיקאי אמריקאי מישל בראנץ' – זמרת-יוצרת אמריקאית
מוצב הרדוף

מוצב הרדוף היה אחד ממוצבי צה"ל בגבול ישראל-לבנון בתקופה בה שהה צה"ל ברצועת הביטחון בדרום לבנון. הרדוף היה ממוקם צפונית ליישוב שלומי, בנקודת פיתול הגבול, ושטח המוצב חדר לשטח לבנון. מערבית לו היו המוצבים דבורנית וברקן (ראש הנקרה). את הרדוף איישו סוללות גדודי נ״מ מתנייע 66, 946 ו-947, שהחזיקו בו כוננות אווירית וקרקעית כאחד, והתחלפו ביניהן באחזקת המוצב ובפיקוד עליו. הגדודים הפעילו מערכות נשק נגד מטוסים לטווח קצר מסוג דרקון (צ׳פרל), וולקן, ברקן (סטינגר) ומחבט. איוש המוצב בכוחות הגנה אווירית נבע כחלק ממסקנות ליל הגלשונים, שהובילו לעיבוי ההגנה האווירית על גבול הצפון, במטרה למנוע חדירות של כלי טיס זעירים, גלשנים וכדורים פורחים כמו גם מטוסי ומסוקי אויב. במקביל להרדוף פעל בגזרה המזרחית מוצב חממה, גם הוא תחת פיקודן של סוללות נ״מ. בנוסף היה ממוקם בהרדוף מכ"ם "נורית" שהופעל על ידי חיילי תותחנים ואיכן ירי ארטילרי של לוחמי חזבאללה. בשנת 2000 השלים צה"ל את הנסיגה מרצועת הביטחון. הרדוף לא פונה עם פינוי כלל הכוחות בגלל סמיכותו לגבול הבינלאומי. לאחר ההסכמות ותיקוני הגבול באישור האו"ם, היה הרדוף למוצב האחרון שמפונה על ידי צה"ל, היות ששטח המוצב חדר מהקו הבינלאומי לתוך שטח לבנון. באופן סימבולי, פינוי הרדוף הוא זה שסגר את פרק הנוכחות הצה"לית בלבנון. חיים הר-זהב, לבנון: המלחמה האבודה, ישראל, 2019, עמ' 125 כך נזכור את לבנון, באתר ynet, 22 במאי 2001 האו"ם דורש תיקוני גבול נוספים בצפון: הגבול ליד קיבוץ מנרה יוזז דרומה, באתר וואלה, 8 ביוני 2000